Եկեք մեր հեռու և ոչ հեռու անցյալի ամոթը գործերով ապաշխարհելու առաքինություն ունենանք ու լցվենք ազգափրկության հավատով։ Մեր ենթակայական մեղքն այն է, որ չենք ունեցել կամք՝ թոթափելու մեր հասարակական մտավոր մակերեսայնությունը։ Այսօր մեր նոր քաղաքականության մեջ չպետք է անտեսվի այն դիտարկը, որ քաղաքական որոշումներ կայացնելիս մեր տրամաբանությունը խարսխվում է հույզերով ու թիմային, հաճախ նաև անձնական, նկրտումներով։ Այսօր նրանց է հատուկ Քոչարյանա-Սերժական մեր ոչ վաղ անցյալի կարոտաբաղձությունը, որոնք աջ ու ձախ գռփում էին անպաշտպան ժողովրդին։ Արժե մեկ-մեկ հիշել, թե այդ ժամանակ ինչ կորուստներ ունեցանք, հատկապես մարտիմեկյան ու ապրիլյան քառօրյա պատերազմի օրերին։